गोड्डा पावर प्लांट सौंपा, भारत की पहली इंटरनेशन बिजली परियोजना फुल कैपेसिटी के साथ शुरू
अडाणी ग्रुप के चेयरमैन गौतम अडाणी ने गोड्डा पावर प्लांट पूरी कैपेसिटी से शुरू होने के बाद शनिवार को बांग्लादेश की प्रधानमंत्री शेख हसीना से मुलाकात की। यह अडाणी ग्रुप का पहला इंटरनेशनल पावर प्लांट है। इसके साथ ही यह भारत का भी ऐसा पहला
अडाणी ग्रुप के चेयरमैन गौतम अडाणी ने फुल कैपेसिटी से गोड्डा पावर प्लांट शुरू होने के बाद शनिवार को बांग्लादेश की प्रधानमंत्री शेख हसीना से मुलाकात की। यह अडाणी ग्रुप का पहला इंटरनेशनल पावर प्लांट है।
इसके साथ ही भारत का भी यह ऐसा पहला इंटरनेशनल पावर प्रोजेक्ट है, जिससे देश में बनी 100% बिजली को दूसरे देश में सप्लाई की जा रही है।
इसके लिए अडाणी ग्रुप की कंपनी अडाणी पावर ने झारखंड के गोड्डा में 1600 मेगावाट का थर्मल पावर प्लांट लगाया है। ट्रांसमिशन लाइन के जरिए बांग्लादेश पावर डेवलपमेंट बोर्ड (BPDB) को बिजली की सप्लाई की जा रही है। 2016 में इसे लेकर करार किया गया था।
साढ़े तीन साल में प्लांट चालू हुआ
हसीना से मुलाकात के बाद गौतम अडाणी ने ट्विटर पर तस्वीर शेयर की। इसके साथ उन्होंने लिखा,'1600 मेगावाट के अल्ट्रा सुपर-क्रिटिकल गोड्डा पावर प्लांट के फुल लोड शुरुआत और हैंडओवर पर बांग्लादेश की प्रधानमंत्री शेख हसीना से मुलाकात करके सम्मानित महसूस कर रहा हूं। मैं भारत और बांग्लादेश की समर्पित टीमों को सलाम करता हूं जिन्होंने साढ़े तीन साल के रिकॉर्ड समय में प्लांट को चालू करने के लिए कोविड का सामना किया।'
अडाणी पावर ने बिजली एक्सपोर्ट अप्रैल से शुरू कर दिया है
अडाणी पावर लिमिटेड (APL) ने 10 अप्रैल 2023 से अपने पावर प्रोजेक्ट के जरिए बांग्लादेश को बिजली एक्सपोर्ट शुरू कर दिया है। कंपनी 2017 में पावर पर्चेज एग्रीमेंट के तहत 25 सालों तक गोड्डा पावर प्लांट से बांग्लादेश को बिजली आपूर्ति की जाएगी।
पावर प्लांट के लिए जमीन अधिग्रहण था मुश्किल
अडाणी के जिस पावर प्लांट से बिजली बांग्‍लादेश सप्लाई हो रही है उसके लिए एक समय जमीन अधिग्रहण भी बड़ी चुनौती थी। जिले में SPT एक्‍ट के कारण जमीन मिल पाना आसान नहीं था और मुआवजा राशि समेत अन्‍य कई मुद्दों को लेकर पोड़ैयाहाट विधायक प्रदीप यादव अपने समर्थकों के साथ खुलकर इसका विरोध कर रहे थे। बाद में स्‍थानीय लोगों ने क्षेत्र के विकास के लिए अपनी जमीनें दीं।
बांग्लादेश एक महत्वपूर्ण भागीदार
भारत की "पड़ोसी पहले" नीति के तहत बांग्लादेश एक महत्वपूर्ण भागीदार है। दोनों देशों के बीच सहयोग का दायरा सुरक्षा, व्यापार, बिजली एवं ऊर्जा, ट्रांसपोर्ट और कनेक्टिविटी, साइंस और टेक्नोलॉजी, डिफेंस सेक्टर, नदियों और समुद्री मामलों सहित कई सेक्टर्स तक फैला हुआ है।